चैंपियन्स के लिए किया अप्रोच, बिजी शेड्यूल के कारण सलमान ने छोड़ी फिल्म
Bollywood superstar Aamir Khan Approach Ranbir Kapoor After Offer Reject By Salman Khan साल की शुरुआत में यह खबर सामने आई थी कि आमिर फिल्म कैम्पियन्स(चैंपियन्स) में सलमान को बतौर एक्टर कास्ट करना चाहते हैं, दोनों के बीच इस रीमेक को लेकर बात चल रही थी।
साल की शुरुआत में यह खबर सामने आई थी कि आमिर फिल्म कैम्पियन्स(चैंपियन्स) में सलमान को बतौर एक्टर कास्ट करना चाहते हैं, दोनों के बीच इस रीमेक को लेकर बात चल रही थी। लेकिन अब सलमान ने इस फिल्म को करने ने इनकार कर दिया है, जिसके बाद अब आमिर ने रणबीर को अप्रोच किया है।
लाल सिंह चड्ढा के फ्लॉप होने के बाद आमिर खान ने फिल्मों से ब्रेक ले रखा है। पहले वो इस स्पेनिश फिल्म कैम्पियन्स (चैंपियन्स) में काम करने वाले थे, लेकिन अब बतौर एक्टर वो इस फिल्म का हिस्सा नहीं हैं और फिल्म के लिए अच्छे एक्टर की तलाश कर रहे हैं।
बिजी शेड्यूल के चलते सलमान ने छोड़ी फिल्म 
बॉलीवुड हंगामा की रिपोर्ट्स के मुताबिक आमिर ने चैपियंस के हिंदी रीमेक में लीड रोल निभाने के लिए सलमान को अप्रोच किया था। इतना ही कहा जा रहा था मार्च तक फिल्म की ऑफिशियल अनाउंसमेंट भी कर दी जाएगी, लेकिन ऐसा नहीं हुआ। रिपोर्ट्स के मुताबिक इंडस्ट्री से जुडे़ एक सोर्स ने कहा- 'सलमान खान कैम्पियन्स(चैंपियन्स) रीमके में काम करने के लिए काफी एक्साइटेड थे। हालांकि, बाद में सलमान को रियलाइज हुआ कि फिल्म उनके दूसरे प्रोजेक्ट्स के बीच आ रही है। डेट्स न मिल पाने के कारण, उन्हें फिल्म से बाहर होना पड़ा।'
रणबीर को पसंद आई फिल्म की कहानी 
सलमान के प्रोजेक्ट से बाहर होने के बाद अब आमिर ने रणबीर कपूर से कॉन्टैक्ट किया है। रिपोर्ट्स की मानें तो रणबीर को भी फिल्म का नैरेशन सुनने के बाद पसंद आया है, अगर सब कुछ ठीक रहता है तो रणबीर चैंपियन्स में लीड रोल निभाएंगे। बता दें रणबीर इन दिनों अपने अपकमिंग प्रोजेक्ट एनिमल की शूटिंग में बिजी हैं, वहीं जल्द ही एक्टर इंडियन क्रिकेटर सौरव गांगुली की बायोपिक की शूटिंग का काम भी शुरू कर देंगे।
चैंपियंस एक स्पेनिश फिल्म चैम्पियन्स की रीमेक है, जिसे आरएस प्रसन्ना डायरेक्ट करेंगे। फिल्म को 2024 तक रिलीज करने की उम्मीद की जा रही है, हालांकि पेपरवर्क पूरा होने के बाद ही फिल्म की फाइनल रिलीज को लेकर कुछ तय किया जा सकेगा।